Referat: Bestyrelsesmøde i Fransklærerforeningen den 9.5.2015

Til stede: Christine Léturgie, Emmelie Pedersen, Frank Østergaard, Leon Aktor, Lisbeth Østergaard, Maria Kindt, Mette Nørbjerg Yde, Ulla Pedersen.

Afbud fra: Annette Søndergaard Gregersen, Hanne Post Khalili, Hanne Søllingwraae Fjord, Lisbeth Verstraete Hansen, Maria Vang Nøhr, Shaun Nolan.

Dirigent: Christine

## 1. Nyt fra Folkeskolefraktionen og situationen i Folkeskolefraktionen:

Punktet indledtes med et minuts stilhed til minde om Helle Boelt Hindsgaul. Det seneste nummer af FranskNyt sendes til Helles familie, så familien kan læse mindeordene.

Drøftelse af hvem der indtræder i Fransklærerforeningens folkeskolefraktion efter Helle. **Leon** er i dialog med Hanne Post Khalili (Helles suppleant) om hendes indtræden som fuldt medlem i folkeskolefraktionen. **Leon:** Leons mailingliste til grundskolelærerne kan bruges til opsøgende arbejde for at finde kandidater mhp. opstilling til folkeskolefraktionen også til erstatning af Leon. **Ulla** skriver på Fransklærerforeningens hjemmeside, at fransklærere i grundskolen kan tilmelde sig ’Leons’ grundskolemailingliste. På generalforsamlingen i november er det håbet, at interesserede grundskolelærere møder op.

**Christine** kontakter desuden Nathalie (fransklærer i Brønshøj) til en eventuel afløsning af Leon.

2. FranskNyt:

Tema i det kommende nummer; *”Les Français à travers le monde”* (sammen med Ulla Naumann)

Kader Maikal (Langkær Gymnasium) er aktuel med en artikel i det nye nummer og i det kommende nummer.

Til oktober overtager **Emmelie** redaktionen af FranskNyt, og hun ønsker i den forbindelse at afdække medlemmernes oplevelse af medlemsbladet. **Mette** sender medlemslisten til **Emmelie**, som udfærdiger spørgeskema til Fransklærerforeningens medlemmer. Resten af bestyrelsen bakker op om dette. Spørgsmålene sendes til godkendelse i Fransklærerforeningen inden udsendelse til medlemmerne.

## 3. CEO-møde i København d. 29.10.-1.11.2015:

Der skal være møde i Danmark for de ca. 30 fransklærerforeninger under Commission de l’Europe de Ouest under La Fédération Internationale des Professeurs de Français, la FIPF. Lisbeth Ø. deltager i mødet i sin egenskab af repræsentant i CEO for vores (den danske) Fransklærerforening. Fransklærerforeningen er vært under de udenlandske franskkollegers ophold i Danmark. **Lisbeth Ø** og **Ulla** finder hotel til deltagerne. **Lisbeth V** forestår kontakten med KU.

**Lisbeth Ø** udsender mere detaljeret program for CEO til resten af bestyrelsen efter CEO-mødet i Istanbul i sommerferien.

Deadline for annoncering af *ateliers* til evt. interesserede danske fransklærere: 5. august 2015.

**Foreløbigt program for CEO-dagene:**

Ankomst torsdag formiddag

*Ateliers* torsdag eftermiddag (med mulig deltagelse af danske fransklærere)

CEO-møde fredag

Byrundtur i København lørdag

Hjem søndag

## 4. XIV FIPF-verdenskongres i Liège, Belgien, 14.-21. juli 2016

Stormøde og ateliers for fransklærere i hele verden med fantastisk stemning og mulighed for sprogbad.

Der er formandsvalg i FIPF i 2016. Se mere på: Liege2016.fipf.org

**Lisbeth Ø:** Kunne deltagelsen i verdenskongressen udbydes som et kursus for at få danske fransklærere til at deltage? **Leon:** Foreslår at deltage som en gruppe under Fransklærerforeningen. **Lisbeth Ø** vil gerne være arrangør. Tilbuddet indebærer fælles program og oplevelser i Liège. Deltagerne skal selv arrangere rejse t/r, ligesom deltagerne selv skal søge deres skoler om deltagelse (kursus).

Annoncering om ovenstående til medlemmerne via fransklisten både **før** sommerferien (**Frank** udsender en kort notits om tilbuddet) og **efter** sommerferien (**Lisbeth Ø** udsender mere omfangsrig beskrivelse). Jf. hjemmesiden: Der er tilmeldingsfrist til en reduceret pris den 31.1.2016.

**Christine:** Kunne en gruppe danske fransklærere forestå et atelier? Jf. kongressens hjemmeside er deadline hertil 30. september 2015.

## 5. Kurser:

***Afholdte kurser:***

**Ulla** fremlagde regnskab for kurset *”Begynder- og overgangsundervisning”* (afholdt på Odense Katedralskole og Frederiksberg HF). Positive evalueringer af kurset, som gav et lille overskud.

*”Poetry Slam”* arrangeret af **Hanne Søllingwraae Fjord:** Meget positive evalueringer fra deltagerne.

***Kommende kurser:***

*”Fagdidaktisk midtvejskursus”* i Middelfart (i dec. 2015). Et kursus. Oprettes ved mindst 50 deltagere. **Ulla** efterspørger oplægsholder i spansk (kommunikativ grammatik): **Emmelie** foreslår Lise Lauridsen (Silkeborg Gymnasium).

”Pædagogisk og didaktisk anvendelse af i-bøger…” (jan. 2016). Fire éndagskurser. Oprettes ved mindst 30 deltagere.

”HHX-profilen i fransk og spansk” (nov. 2015). To éndagskurser. Oprettes ved mindst 30 deltagere. Christine Léturgie er med på sidelinjen som kursusansvarlig i forbindelse med udviklingen af dette kursus.

”Fællesarrangementer med Mabrouk og Wassila” - en udløber af Tunesien-kurset afholdt i 2014: Mabrouk (pensioneret skolelærer) og Wassila (slægtning til Mabrouk) kommer på gymnasiebesøg i Danmark i september 2015. I første omgang udbydes fællesarrangementerne til deltagerne på Tunesien-kurset. Udbydes efter den 15. maj til andre interesserede via fransklisten. Fransklærerforeningen er gerne vært ved et måltid i forbindelse med Mabrouks og Wassilas besøg i Danmark.

***Forslag til kurser (evt. i samarbejde med andre fag):***

**Christine** kontakter på vegne af Fransklærerforeningen Carsten Cramon (matematik) mhp. samarbejde om kursus i Marokko.

**Lisbeth Ø** og Kim Boje ønsker at lave et kursus på Martinique med fokus på det kreolske sprog (efteråret 2016). Principiel diskussion: Kan Fransklærerforeningen give tilskud til fransklærere, der gerne vil researche? Skal der være en forpligtelse på udbyttet (sikkerhed for kursusafholdelse, en artikel, undervisningsmateriale el. andet)? Foreløbig beslutning: Fransklærerforeningen har behov for et konkret oplæg, inkl. kursusprogram og budget, før evt. støtte bevilliges.

# 6. Hjemmeside:

**Ulla** har løbende opdateret hjemmesiden med information til medlemmerne om Fransklærerforeningens politiske arbejde i forbindelse med reformudspillet vedr. 2.fremmedsprog.

**Ulla** lægger mindeordene for Helle på hjemmesiden (bringes også i det nyeste nummer af FranskNyt). Pt. figurerer både **Leon** og **Hanne** Post Khalili som repræsentanter for Folkeskolefraktionen.

**Materialebanken:** Serveren er blevet opdateret og kan derfor hverken læse æ, ø, å eller specialbogstaver. Det giver problemer, både når medlemmerne skal logge ind og når materiale skal uploades. **Ulla** prøver at finde en løsning på problemet.

**FranskNyt:** **Lisbeth Ø** sender ’appetitvækker’ til hjemmesiden før bladet udkommer.

# 7. DM i Sprog, ny skole?

Lyngby Gymnasium bliver muligvis ny værtsskole for afholdelsen af DM i Sprog til efteråret. Muligt alternativ: Nørre G? (**Christine** er på stand-by)

# 8. Anmelder til Gymnasieskolen:

**Frank** foreslår Flemming Ravn som ny anmelder for fransk til Gymnasieskolen. Bestyrelsen siger ja. **Frank** kontakter Flemming.

# 9. Årsmøde for regionalrepræsentanter:

**Mette** og **Maria** går i gang nu med at forberede årsmøde for regionsrepræsentanterne til efteråret (2015).

**Mette** og **Maria** efterlyser gode idéer til eksterne oplægsholdere. Der foreslås Connie Petersen (forfatteren til *”Le changement, c’est maintenant”*).

Ny regionsrepræsentant i Fransklærerforeningen for Nordsjælland er Charlotte Haunsø Hansen, Marie Kruses Skole.

# 10. Gymnasiereformen:

**Frank** (orienteringspunkt): Status på regeringens reformudspil: Uddannelsesordførerne i blå blok har skrevet en kronik i Politiken om, at fremmedsprog er vigtige (jf. kronik 30. april 2015). **Frank** opfordrer til at puste til ilden og deltage i debatten, når der udskrives valg for at holde alle partier fast på en reel opprioritering af sprogene, herunder 2. og 3. fremmedsprog.

# 11. Overgang fra LMFK-sekr. til DLF/H:

**Frank** (orienteringspunkt): Fransklærerforeningen har opsagt samarbejdet med LMFK-sekretariatet og ser frem til samarbejdet med Dansklærerforeningens Hus. Skæringsdato er 30. sep. 2015.

# 12. Gymsprog:

**Frank** (orienteringspunkt): Det var ærgerligt at Gymsprog ikke i tide formåede at etablere en fælles forståelse på tværs af sprogenes status i forbindelse med regeringens reformudspil. Gymsprog og GL har sidenhen holdt møde initieret af **Frank** på Fransklærerforeningens vegne efter at de enkelte sprog – og også tysk og fransk sammen – havde henvendt sig politisk. Vi i Fransklærerforeningen ønsker naturligvis, som vi er sikre på at vore kolleger i de andre sprog også gør, at Gymsprog fortsat skal være et frugtbart forum for dialog og evt. fælles handling ud fra de fælles bekymringer som sprogfagene nærer.

# 13. Fagligt forum for fransk i de gymnasiale uddannelser:

**Frank**: Er der behov for at mødes to gange årligt i stedet for én gang? **Frank**, **Ulla** og **Shaun** fra bestyrelsen er medlemmer af fagligt forum og deltager i møderne. Bestyrelsen bakker op om en tættere kontakt mellem fagkonsulenten og Fransklærerforeningen, f.eks. udmøntet i flere møder. Lene Kirk-Sørensen inviteres med til bestyrelsesmødet d. 5/9.

# 14. Generalforsamling i Fransklærerforeningen lørdag d. 14.11.2015

**Frank**: **Shaun** spørger på Niels Brock om vi kan holde generalforsamlingen dér.

**Indhold (forslag):**

Bestyrelsesmøde kl. 11-13

Frokost kl. 13-14

Oplæg kl. 14-15

Generalforsamling kl.15.30-17.30

Forslag til oplægsholder: Stéphanie Surrugue eller Tine Gøtzsche. **Frank** kontakter Stéphanie. Hvis Stéphanie ikke kan, vil **Christine** gerne kontakte Tine.

# 15. Kandidater til bestyrelsen:

I år (ulige år, jfr. vedtægterne) skal der vælges tre fra stx/hf og en suppleant: Frank og Lisbeth Ø genopstiller efter mange års bestyrelsesarbejde ikke.

Der er to kandidater: **Hanne** Søllingwraae Fjord og **Christine** Léturgie. Yderligere et par navne drøftedes mhp den tredje plads og evt. suppleanter.

To skal vælges for folkeskolen/grundskolen: Leon overvejer sin opstilling, men vil gerne hellige sig arbejdet i vores søsterforening Sproglærerforeningen og dennes franske fagudvalg. En skal desuden vælges for læreruddannelsen, og her forventes Annette Søndergaard Gregersen at genopstille.

# 16. Dagsordenpunkter til bestyrelsesmødet d. 5.9.

Overgår til mailkorrespondance.

# 17. Evt.

I forbindelse med CEO-mødet i Danmark til efteråret er der tradition for at blive inviteret på den franske ambassade i værtslandet for at mødes med ambassadøren. **Frank** spørger ambassadøren, om et besøg om fredagen (den 30.10.) er muligt. Kan Institut Français evt. bidrage med noget?

Referent: Emmelie